《野老看云图》
明代·刘永之

文湍激幽涧，白云流远山。偃仰长松下，延眺一怡颜。

清风拂素服，瑶花落树间。拾薪青烟际，煮苓供晚餐。

耽此丘中赏，竟日未言还。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。